 ஆக்கிப் பெருக்கி அரசாள வைத்தேன்; தேய்த்துப் பெருக்கித் திரிசமம் பண்ணாதே.  ஆக்கினவள் கள்ளி; உண்பவன் சமர்த்தன்.  ஆக்கினையும் செங்கோலும் அற்றன அரை நாழிகையிலே.  ஆக்குகிறவள் சலித்தால் அடுப்புப் பாழ்; குத்துகிறவள் சலித்தால் குந்தாணிபாழ்.  ஆக்குகிறவளும் பெண்; அழிக்கிறவளும் பெண்.  ஆகட்டும் போகட்டும், அவரைக் காய் காய்க்கட்டும்; தம்பி பிறக்கட்டும்; தம்பட்டங்காய் காய்க்கட்டும்; அவனுக்குக் கல்யாணம் ஆகட்டும்; உன்னைக் கூப்பிடுகிறேனா, இல்லயா பார் என்றானாம்.  ஆகடியக்காரன் போகடியாய்ப் போவான்.  ஆக வேணும் என்றால் காலைப் பிடி; ஆகா விட்டால் கழுத்தைப்பிடி.